open-index/open-wikipedia-markdown huggingface dataset:
Yamato

**Yamato** ("gran paz") é un mítico nome da cultura xaponesa. Pode referirse a:

;Como topónimo:
En xaponés, Yamato adoita escribirse "大和", pero estes dous caracteres tamén se poden ler "Daiwa" ou "Taiwa". Estas palabras tamén son nomes de localidades xaponesas, ás veces mal chamadas Yamato, como por exemplo:

* Yamato-shi (大和市), Prefectura de Kanagawa
* Yamato-machi (大和町), Prefectura de Fukuoka
* Yamato-son (大和村), Prefectura de Kagoshima
* Yamato-machi (大和町), Prefectura de Niigata (actualmente dentro da cidade de Minamiuonuma)
* Yamato-chō (大和町), Prefectura de Gifu (actualmente dentro da cidade de Gujō)
* Yamato-chō (大和町), Prefectura de Yamaguchi (actualmente dentro da cidade de Hikari)
* Yamato-chō (大和町), Prefectura de Saga (actualmente dentro da cidade de Saga)
* Yamato-mura (大和村), Prefectura de Ibaraki (actualmente dentro da cidade de Sakuragawa)
* Yamato-mura (大和村), Prefectura de Yamanashi (actualmente dentro da cidade de Kōshū)
* Yamato-machi (山都町), Prefectura de Kumamoto
* Yamato-machi (山都町), Prefectura de Fukushima (actualmente dentro da cidade de Kitakata)
* Wakō-shi, Prefectura de Saitama (nome antigo)
* Higashiyamato-shi (東大和市), Tokyo (nome antigo)
* Antiga Provincia de Yamato (大和国)
* Termo que se refire a todo Xapón (arcaico)
* Yamato, cidade na provincia de Hiroshima
* Yamato, cidade na provincia de Shimane
* Taiwa, cidade da provincia de Miyagi

;Historia:
* O pobo Yamato.
* *Yamato*, clase de acoirazados xaponeses da segunda guerra mundial.
* *Yamato*, acoirazado xaponés da segunda guerra mundial.
* Período Yamato na historia do Xapón
* Wadaiko Yamato, grupo musical de taiko xaponés.
* Yamato Nadeshiko, muller ideal nipoa.
* Yamato-e, pintura clásica do Xapón.
* O príncipe Yamato Takeru.
* Yamato Transport
* Yamato, movemento independentista do Xapón.
* Daiwa Bank, banco coñecido debido a un escándalo financeiro.

;Ficción
* Cruceiro Espacial Yamato, serie nipoa de anime *Uchū Senkan Yamato*, en xaponés 宇宙戦艦ヤマト.
* Canón Yamato, unha arma espacial de ficción, usada no anime anterior e no videoxogo StarCraft.
* USS Yamato (NCC-71807), unha nave estelar clase Galaxy do universo de ficción de Star Trek.
* *Otoko-tachi no Yamato*, (男たちの大和, *Os homes de Yamato*), película xaponesa antibelicista de 2005.
* Yamato, un ninja da aldea de Konoha no manga e anime Naruto.
* Espada Yamato, a catana que emprega Vergil no videoxogo Devil May Cry 3.
Dearest

**Dearest** é o single nº 24 da cantante xaponesa Ayumi Hamasaki, lanzado ó mercado o día 27 de setembro do ano 2001 baixo o selo avex trax.

## Detalles 
Este é un dos únicos temas de Ayumi Hamasaki que formaron parte da banda sonora dun anime. A canción “Dearest” utilizouse como un dos endings da serie Inuyasha, e tamén se incluíu en varias compilacións desta serie.

O sinxelo foi un grande éxito, entrando ó primeiro lugar das listas de Oricon e tamén valéndolle a Ayumi para participar no Kohaku Uta Gassen do ano 2001 con este tema. Ademais, Ayumi gañou un Japan Record Award pola mellor canción dese ano.

Para esta canción foron feitos dous vídeos musicais, un da versión orixinal e outro da versión acústica. Ámbolos vídeos foron incluídos na compilación en DVD “COMPLETE CLIP BOX A”. Ámbalas versións tamén están presentes neste single, pero lanzouse unha versión mellorada de “Dearest” acústico no single "No way to say" en 2003.

O single tamén inclúe remixes de “NEVER EVER”, “Endless sorrow” e “M” creados por recoñecidos DJs House occidentais, como son Jonathan Peters, Hex Hector e Johnny Vicious.

## Lista de temas 
## Posición nas listas
Sede da Xunta de Galicia en Vigo

miniatura|Fachada oeste.
A **sede da Xunta de Galicia en Vigo** é a actual delegación institucional da Xunta de Galicia en Vigo. Entrou en funcionamento o 1 de marzo do ano 2002, e foi deseñada por Esteve Bonell e Josep M. Gil Guitart no ano 1995 como parte do concurso "Abrir Vigo ó Mar", proxecto que levou no ano 2005 o Premio Nacional de Arquitectura de España.

## Características 
O complexo institucional, situado no nº 8 da rúa de Concepción Arenal, foi creado para dar cabida aos distintos edificios administrativos de servizos múltiples que concentraban as oficinas administrativas da Xunta de Galicia, e que se atopaban noutrora dispersos pola cidade.

O conxunto arquitectónico foi pensado para ocupar o fondo dos xardíns de Elduayen, no peirao da cidade, establecendo ademais unha orde coas edificacións que conforman a praza da Estrela. Así mesmo, o proxecto cumpría ofrecer unha visión que axudase a ordenar e completar a fronte marítima da cidade de Vigo, dentro do proxecto de apertura á ría de Vigo.
miniatura|300px|Vista parcial da fachada sur.
O edificio institucional que para a Xunta de Galicia construíron o estudo dos arquitectos cataláns Bonell e Gil é unha única peza formada por dous inmobles, configurados a distintas escalas, que repite un mesmo tema formal.

As dúas pezas prismáticas ofrecen cara á banda axardinada, trazada en paralelo co bordo do mar, as súas frontes de cristal afundidas en ángulo cóncavo, enmarcadas polos cerramentos laterais de pedra e as cubertas chás, que completan as caixas envolventes.

As fachadas laterais péchanse cunha dobre pel constituída, na súa capa exterior, por unha celosía de pedra, intercalada cunha orde monótona de aberturas, trala disponse unha pel continua de cristal. Esta solución transfórmase, mediante a expresividade do material, nunha solución axeitada para a paisaxe e o clima de Vigo.

A altura do edificio e a súa disposición de ocos, fan que a súa visión dende o mar continúe e complete a masa de edificacións residenciais, confundíndose con elas para, ao variar o ángulo de observación, descubrir as dúas fachadas encartadas que se abren e axudan a conformar un grande espazo público no que a arquitectura contemporánea sinala a vontade da cidade de abrirse ao mar.

## Notas 
## Véxase tamén 
### Bibliografía 
*  et al. (1996) *Abrir Vigo ó mar*. Consorcio da Zona Franca de Vigo.
Fairyland

**Fairyland** é o single nº 36 da cantante xaponesa Ayumi Hamasaki, lanzado orixinalmente o 3 de agosto do ano 2005.

## Información 
Este single é orixinalmente dunha única cara, pero tanto a súa cara A como a súa cara B teñen unha grande importancia. O vídeo musical de “*Fairyland*” gravado en Hawai, que foi considerado polo mesmo Max Matsuura (representante de Ayumi Hamasaki) un dos vídeos musicais máis caros de toda a historia da música xaponesa, custou aproximadamente 240 millóns de yens (2 millóns de dólares) e foi dirixido por Wataru Takeishi.

A igual que a cara A, “*Alterna*” tivo unha promoción regular, tanto en comerciais para as cámaras dixitais de Panasonic LUMIX DMC-FX8, como co seu propio vídeo musical. O vídeo musical de “*Alterna*” trata sobre a realidade da cultura pop da actualidade, onde se trata ós artistas como simples marionetas de circo, que poden ser deixados de lado en calquera momento cando deixan de ser populares. Todo isto tomou un gran significado tras desatarse unha polémica provocada por tabloides, que comezaron a dicir que Avex Trax pensaba despedir a Ayumi do selo, porque as súas vendas estaban baixando de forma considerable, case incomparable ás explosivas vendas que acostumaba ter uns anos atrás. O mesmo Matsuura tivo que mandar unha mensaxe oficial que foi publicada na páxina de Ayumi, na que se recriminaban fortemente os tabloides polas súas mentiras, e na que se dicía que xamais deixaría de apoiar a cantante, xa que ela é a que lle deu os maiores beneficios ao selo pertencente a Avex Group Holdings.

O single entrou de forma instantánea o primeiro lugar das listas dos máis vendidos de Oricon, con máis de 175 mil copias vendidas na súa primeira semana, o que o converteu no single con mellores vendas de todo o 2005 de Ayumi.

## Lista de temas 
### CD 
### DVD 
## Posición nas listas
Lingua groenlandesa

A **lingua groenlandesa** (*kalaallisut*), tamén chamada **esquimó-groenlandés** ou **groenlandés-inuktitut**, é unha lingua esquimó-aleutiana falada en Groenlandia e que está estreitamente relacionada con algúns idiomas canadenses como o inuktitut. O groenlandés, ao igual que as linguas coas que está emparentada, é de carácter altamente polisintético e ergativo. Case non ten palabras compostas.

No ano 2007 era falada por máis de 57.000 persoas, o que supón un número maior que o de todos os falantes das demais linguas esquimó-aleutianas xuntas. É a lingua oficial de Groenlandia, onde o dinamarqués ten un estatuto semi-oficial. O groenlandés está clasificado como "vulnerable" polo Libro Vermello das Linguas Ameazadas da UNESCO.

## Dialectos 
Existen tres dialectos principais do groenlandés: 

* Groenlandés oriental (*Tunumiisut*).
* Groenlandés occidental (*Kalaallisut*), é o máis importante dos dialectos.
* Groenlandés setentrional (*Inuktun*), falado preto da cidade de Qaanaaq (Thule), é máis semellante ao inuktitut canadense.

## Características 
### Tipoloxía e morfosintaxe 
O groenlandés diferenza dous tipos de palabras abertas: substantivos e verbos. Cada categoría subdivídese en palabras transitivas e intransitivas. Distínguense catro persoas: 1ª, 2ª, 3ª e 3ª reflexiva; dous números: singular e plural (non hai dual como no esquimó); oito tempos: indicativo, participial, imperativo, optativo, subxuntivo pasado, subxuntivo futuro e subxuntivo habitual; dez casos: absolutivo, ergativo, ecuativo, instrumental, locativo, allativo, ablativo e perlativo. Para algúns nomes (nominativo e acusativo) os verbos teñen unha inflexión bipersonal para o suxeito e o obxecto (distinguidas por persoa e número). Os substantivos transitivos levan inflexión posesiva.

Como comparativa co esquimó, que en groenlandés é *inuttut*, unha das palabras máis característica do inuktitut é *iglú*, que en groenlandés se escribe *illu*.

### Escritura 
#### Alfabeto 
a, e, f, g, h, i, j, k, l, m, n, o, p, q, r, s, t, u, v

En contraste coas linguas esquimó-aleutianas do Canadá, o groenlandés escríbese co alfabeto latino e non co silabario esquimó. Un carácter especial, a letra Kra (''''''), empregouse exclusivamente en groenlandés até que unha reforma ortográfica substituíuna pola letra q.

#### Mostra de texto 
## Notas 
## Véxase tamén 
### Outros artigos 
* Wikipedia en groenlandés
### Ligazóns externas 
* Academia da Lingua groenlandesa
* Esquimó-groenlandés en ethnologue.com
For My Dear...

**For My Dear...** o cuarto single lanzado pola cantante Ayumi Hamasaki o 7 de outubro de 1998. O single foi reeditado en febreiro do ano 2001.

## Información 
A canción que dá nome o single créese que é unha das máis difíciles para Ayumi, e esta podería ser unha das razóns polas cales non a canta en directo. Un extracto da canción é:

:*Quizais continúe cantando porque
:*Espero poder dicir as palabras que máis quero algún día
:*Quizais ame a alguén
:*Pero non podo oír as palabras que máis quero oír.

Nos comezos, as letras de Ayumi eran en xeral bastante tristes, e quizais esta canción sexa unha das que máis lle doen á artista. No álbum *A Song for XX* a artista puxo unha pequena lenda despois das letras da canción escribindo unicamente “*A miña existencia*”.

## Vídeo 
No vídeo musical da canción participan os propios amigos da cantante, que decidiron apoiala na gravación, e os mostra máis que nada, no seu día a día, pero sen poder dicirse nada os uns os outro, só con miradas tímidas.

## Lista de temas 
### CD (1998) 
### CD (2001)
Hadeico

O eón **Hadeico** fai referencia ao primeiro período de tempo do planeta Terra. Este eón adoita aparecer, xunto ao Arcaico e ao Proterozoico, englobado nun supereón chamado Precámbrico. O Hadeico abarca, aproximadamente, de 4570 M.a. (Millóns de Anos) ata 3800 M.a., é dicir, uns 1300 M.a. e comeza xustamente coa creación da Terra, abarcando a creación da Lúa (véxase *Big Splash*), os bombardeiros intensos no centro do Sistema Solar, e a aparición das primeiras moléculas autoreplicantes (véxase Hipótese do mundo de ARN).

Isto ben sendo o tempo de "estabilización" do Sistema Solar.

## Subdivisión 
O eón Hadeico, divídese en catro eras: Críptico, Grupo Basin, Necatrio e Ímbrico.

## Notas
Forgiveness

**Forgiveness** é o single nº 30 da cantante xaponesa Ayumi Hamasaki, lanzado ó mercado o 20 de agosto do 2003 baixo o selo avex trax.

## Información 
Por ser este o single nº30 chamouse tamén de forma común o “single aniversario” da carreira de Ayumi Hamasaki, e incluso celebrou un concerto en honor os seus trinta singles lanzados dende o seu debut, chamado "A museum ～30th single collection live～", no cal se incluíron os éxitos máis memorables da súa carreira.

O single conten versións remezcladas dos temas "Ourselves" e "HANABI ~episode II~", dispoñibles orixinalmente no single anterior,  "&".

## Lista de temas 
## Posición nas listas
Caimán Menor

**Caimán Menor** (en inglés *Little Cayman*) é a máis pequena das Illas Caimán. Atópase ao nordés da illa máis grande, Gran Caimán, ten unha superficie aproximada de 26 km² e unha poboación de menos de 170 persoas.

Gran parte da illa está ao nivel do mar, e é accesible polo aire a través da aeroliña local *Cayman Airways* e por mar desde Caimán Brac. Ten algunhas tendas, restaurantes, e o aeroporto *Edward Bodden Airfield*, unha oficina postal, unha estación de bombeiros e unha igrexa. 
O primeiro rexistro de visitas por parte de europeos fíxoo o navegante Cristovo Colón que desviado polas forzas dos ventos da súa ruta arribo á illa o 10 de maio de 1503 e chamou o conxunto de illas "As tartarugas" que despois serían renomeadas coa súa denominación actual polos ingleses.
Lisístrata (homónimos)

**Lisístrata** pode referirse a:

*a comedia *Lisístrata*, escrita no 411 a.C. por Aristófanes;
*o cómic *Lysistrata*, escrito en 1987 por Ralf König;
*a película *Lisístrata*, dirixida en 2002 por Francesc Bellmunt
Lisístrata

miniatura|360px|*Lisístrata* no 2008
***Lisístrata*** (en grego Λυσιστράτη) é unha comedia teatral escrita polo dramaturgo da Grecia clásica Aristófanes.

Ademais do seu valor literario, a obra ten un grande interese histórico, xa que grazas a elas pódese coñecer a vida cotiá dos atenienses. O autor protestou con frecuencia contra a guerra do Peloponeso. En *Lisístrata*, *Os acarnienses* e *A paz* defendeu as solucións pacíficas contra os demagogos que impulsaban ó pobo á guerra.

## Argumento 
Lisístrata (cuxo nome significa "a que disolve os exércitos"), é a muller dun soldado ateniense, que cansa das continuas guerras entre Atenas, Esparta e outras *polis* gregas, reúne ás mulleres de ámbolos dous bandos e proponlles iniciar unha folga de tipo sexual. A idea non gusta en principio, pero logra convencer a tódalas mulleres da Polis para que non copulen cos seus esposos ata que se chegue a un acordo de paz. Ó final da obra, os homes, faltos de sexo, deciden deixar de loitar, firman a paz e poñen fin á folga de pernas cruzadas das súas mulleres.

## Personaxes 
* Mulleres: Lisístrata; Cleónica (Kalonike); Mirrina; Lampitó; Coro de vellas; outras.
* Coro de vellos.
* Conselleiro.
* Cinesias.
* Neno de Cinesias.
* Heraldo Espartano.
* Prítanis.
* Espartano.
* Ateniense.

## Repercusión 
Lisístrata converteuse nun símbolo do esforzo organizado e pacífico en favor da paz. É por isto que se usou o nome para o *Lysistrata project* (Proxecto Lisístrata), un acto teatral levado a cabo o luns 3 de marzo de 2003 de maneira simultánea en máis de 42 países a favor da paz. Ese día miles de persoas participaron en aproximadamente 700 lecturas dramatizadas da obra, que se realizaron a beneficio de organizacións sen ánimo de lucro que traballan pola paz e que ofrecen axuda humanitaria.

Foi adaptada a cómic en 1987 por Ralf König baixo o título de *Lysistrata*, e levada ó cine en 2002 por Francesc Bellmunt baixo o título de *Lisístrata*.

## Véxase tamén 
### Ligazóns externas 
* Comedias de Aristófanes 
* Fragmento de *Lisístrata*, con ilustracións de Aubrey Beardsley 
* *Lisístrata* no Proxecto Gutenberg
Lisístrata (filme)

***Lisístrata*** é unha película do ano 2002 dirixida por Francesc Bellmunt.

Está baseada no cómic *Lysistrata* de Ralf König, á súa vez baseado na comedia *Lisístrata* de Aristófanes.

Ambientada en Atenas no ano 411 a.C., Atenas e Esparta están inmersos na guerra do Peloponeso. As mulleres de ámbolos dous bandos deciden iniciar unha folga sexual ata que os homes cheguen a un acordo de paz.
Free & Easy

**Free & Easy** é o sinxelo número 26 da cantante xaponesa Ayumi Hamasaki, lanzado ó mercado o día 24 de abril do ano 2002 baixo o selo avex trax.

## Información 
"*Free & Easy*", que foi escrita por Ayumi Hamasaki, composta por CREA e D·A·I, arranxada por HΛL, e mesturada por Yasuo Matsumoto, marca a entrada da artista nun novo estilo que pouco a pouco foi tomando, con ritmos e letras moito máis fortes e crúas (no videoclip da canción, *Ayumi* é condenada a morte, sendo queimada atada a un tronco e máis tarde sepultada), algo que sen dúbida marca esta canción.

O sinxelo inclúe versións orixinal e instrumental do tema que lle dá nome ó sinxelo, á parte de dúas remesturas do seu anterior álbum *I am...*, un con toques 2-Step e house remesturado por CMJK (pista 2) mais un cun toque máis de Trance, remesturado polos Warp Brothers (pista 3). Este foi o primeiro single que deixou de conter máis de catro cancións dende Boys & Girls no ano 1999.

A creación do tema é o resultado dunha repentina inspiración de Hamasaki e os seus produtores sentida tras participar na sesión fotográfica para a revista que, curiosamente, tamén se chamaba *Free & Easy*. A canción marca o inicio dunha nova etapa musical da artista, no que as súas composicións destacan polas súas fortes letras e tamén por un arranxo estilo gótico obra dos produtores HΛL. Nunha entrevista realizada pola páxina web oficial de Hamasaki, revelouse que chamaran anteriormente a outros músicos para que arranxaran o tema, pero tras escoitar o que HAL podía achegar á mensaxe da canción, foron escollidos.

Esta é a mensaxe escrita pola mesma Ayumi con respecto a esta canción:

O vídeo musical considérase un dos máis profundos en canto a unha mensaxe ocultoa, a pesar da súa simplicidade. Dentro deste, Ayumi é condenada a morte e, aínda que non se mostre o momento en cuestión, ó final aparece un ataúde no que supostamente esta o corpo da moza.

## Lista de temas 
## Posición nas listas
Caimán Brac

**Caimán Brac** (en inglés *Cayman Brac*) é unha illa pertencente ao arquipélago das Illas Caimán situada a 143&nbsp;km ao nordés da illa principal Gran Caimán sendo a máis oriental do grupo, posúe unha superficie aproximada de 36 km² e unha poboación estimada para 1999 de 1.822 habitantes. 
Cristovo Colón chegou á illa e á súa irmá Caimán Menor nunha viaxe que realizaba entre a Illa A Española e Panamá, o bautízoas en 1503 como "Illas Tartarugas", polas tartarugas de terra que encontrou, sendo renomeadas por Sir Francis Drake quen arribou durante unha viaxe entre 1585-1586 o usou a palabra "Caymanas" posto que ese era o nome usado polos caribes para nomear a unha especie de crocodilos. 
## Ligazóns externas 
* Cayman Brac's new website 
* Cayman Brac's own website 
* Attractions, photographs and much more information on Cayman Brac
* pictures and a brief bit of history regarding a unique form of crochet that developed on Cayman Brac
* 2005 Photo of the *Teignmouth Electron* on Cayman Brac
* 2005 Photo of the *Teignmouth Electron* on Cayman Brac
* https://web.archive.org/web/20081002034917/http://www.caymanislands.co.uk/vacation_planner/eBrochure.aspx?pid=36486
Requiás

O topónimo **Requiás** pode referirse a:

;En Galiza
***Requiás**, parroquia do concello de Muíños;
****Requiás**, lugar de dita parroquia.

## Véxase tamén
### Outros artigos
***Requiá**, lugar da parroquia de San Xurxo de Moeche, no concello de Moeche.
Glitter/Fated

**Glitter/Fated** é o single nº41 de Ayumi Hamasaki que saíu á venda o 18 de xullo de 2007 baixo o selo Avex Trax.

## Información 
O 19 de maio do 2007 anunciouse na páxina oficial de Ayumi Hamasaki o lanzamento do seu novo single para o 18 de xullo dese ano.

**Glitter**, composta por Kazuhiro Hara, formou parte do anuncio de Kiwis Zespri Gold e **Fated**, composta por Shintaro Hagiwara e Akihisa Matsuura, estaba incluída na banda sonora da película **Kaidan**. O single tamén incluiría unha terceira canción, **Secret** do seu anterior álbum nº8 do mesmo nome, composta por Tetsuya Yukumi, que tamén formaría parte doutra banda sonora, neste caso da película **Confession of Pain**. Letras das cales están todas escritas pola mesma Ayumi.

O que sorprendeu foi a noticia de que esta vez non se incluirían dous videoclips, un para cada canción, senón que habería un curto musical coas dúas cancións titulado **Distance Love**, protagonizado por Ayumi Hamasaki e Shawn Yue, rodado todo en Hong Kong cunha duración de 18 minutos aproximadamente.

## Lista de temas 
### CD 
### DVD 
## Posición nas listas
División Central, Fiji

A **División Central** é unha das catro divisións administrativas de Fiji. Esta división inclúe o lado oriental da illa maior, Viti Levu, e outras pequenas illas, incluíndo Mbengga e Yanutha. Ten fronteira terrestre coa División Occidental na illa de *Viti Levu*, e fronteira marítima coa División Oriental e coa División Norte.

## Provincias 
A **División Central** está constituída por cinco provincias:
* Naitasiri
* Namosi
* Rewa
* Serua
* Tailevu
División Oriental, Fiji

A **División Oriental** é unha das catro divisións administrativas de Fiji. Esta división inclúe 19 illas:

## Provincias 
A **División Oriental** está constituída por tres provincias:

* Kadavu
* Lau
* Lomaiviti
División Occidental, Fiji

A **División Occidental** é unha das catro divisións administrativas das Fiji. Esta división inclúe o lado occidental da illa maior, Viti Levu, e as pequenas illas de Yasawa, Viwa, Waya, Velulele, Nathula, Naviti e a illada Ceva-i-Ra. Ten fronteira terrestre coa División Central na illa de *Viti Levu*, e fronteira marítima coa División Oriental e coa División Norte.

## Provincias 
A **División Occidental** está constituída por tres provincias:

* Ba
* Nadroga-Navosa
* Ra
Daniel Aranzubia

**Daniel Aranzubia Aguado**, nado en Logroño o 18 de setembro de 1979, é un exfutbolista español. Xogaba de porteiro e foi internacional coa selección española.

## Traxectoria 
[miniatura|120px|esquerda|Aranzubia nun [Athletic Club|Athletic-Celta (29 de outubro de 2005)]]Formado nas categorías inferiores do Athletic Club, no 2000 incorporouse ao primeiro equipo. Na súa primeira temporada xoga tan só dous partidos de liga. Debuta na Primeira división española o 10 de abril do 2001 nun partido Athletic 1-3 Real Sociedad. Ata a temporada 2006/07 (inclusive) xogou un total de 152 partidos de liga en Primeira división.

Durante o verán do 2007 estivo a piques de ser fichado polo Real Zaragoza, pero finalmente, decidiu quedar no Athletic.

No 2008 decide rematar o seu ciclo co Athletic e comezar un novo no Deportivo, baixo as ordes de Miguel Ángel Lotina. Aquí consegue facerse axiña coa titularidade do equipo encadeando unha serie de boas actuacións que lle fan recuperar o seu mellor nivel logo das últimas temporadas un tanto irregulares no Athletic de Bilbao.

O 20 de febreiro de 2011 anota contra o UD Almería o seu primeiro gol como profesional, ao rematar dentro das mallas un saque de esquina no minuto 94 de partido, significando o 1-1 definitivo, sendo este un gol histórico ao ser a primeira vez que un porteiro marca de cabeza na Primeira División Española.

### Selección nacional 
Asiduo as categorías inferiores da Selección de España, foi campión do mundo Sub-20 de 1999 e medalla de prata nos Xogos Olímpicos de Sidney 2000. Aranzubia foi o porteiro titular en ambas finais.

Coa selección absoluta de España disputou un encontro. Foi un partido amigable contra Andorra xogado o 5 de xuño do 2004, no que Aranzubia xogou a media hora final. Posteriormente, integrou o combinado español que participou na Eurocopa 2004 como porteiro suplente. Aranzubia non volveu ser convocado pola selección española tras a dimisión do seleccionador Iñaki Sáez, que fora o seu técnico nas categorías inferiores e quen lle fixo debutar coa absoluta.

## Palmarés 
;Deportivo
* Segunda División: 2011–12

;Atlético de Madrid
* Primeira División: 2013–14

;España sub-20
* Copa Mundial de fútbol sub-20: 1999

;España sub-23
* Xogos Olímpicos: Medalla de prata 2000

## Notas 
## Véxase tamén 
### Ligazóns externas 
* Datos do xogador en bdfutbol.com 
* Datos do xogador en fifa.com  
* Datos do xogador en futbol.sportec.es
Lamigueiro Vello, A Barqueira, Cerdido

**Lamigueiro Vello** é un lugar da parroquia da Barqueira no concello de Cerdido na provincia da Coruña. Tiña 1 habitante no ano 2007 segundo datos do Instituto Galego de Estatística o cal era 1 muller, o que non supón ningún cambio con respecto ao ano 2003.

## Lugares e parroquias 
### Lugares da Barqueira 
### Parroquias de Cerdido
A Cruz Encarnada, A Barqueira, Cerdido

**A Cruz Encarnada** é un lugar da parroquia da Barqueira no concello de Cerdido na provincia da Coruña. Tiña 2 habitantes no ano 2016 segundo datos do Instituto Galego de Estatística, o que supón unha diminución con respecto ao ano 2007 cando tiña 3 habitantes. Non obstante, en 2024 xa estaba deshabitado.

## Notas 
## Lugares e parroquias 
### Lugares da Barqueira 
### Parroquias de Cerdido 
## Véxase tamén 
* Lugares de Cerdido
Halifax

**Halifax** pode referirse a:

***Halifax**, cidade de Inglaterra.
***Halifax**, cidade do Canadá.
***Halifax**, antigo banco do Reino Unido, integrado no grupo HBOS (Halifax-Bank of Scotland).
Death Proof

***Death Proof*** é un filme dirixido por Quentin Tarantino no ano 2007. Candidato á Palma de Ouro do Festival de Cannes, está protagonizada por Kurt Russell, Rosario Dawson, Vanessa Ferlito e Jordan Ladd entre outros. *Death Proof* e *Planet Terror* compoñen a sesión dobre de cine *Grindhouse*.

## Sinopse 
Stuntman Mike (Kurt Rusell) é un actor especialista en escenas de acción que ten un coche a "proba de morte" (*death proof*). Coincide nun bar de Texas cun grupo de tres amigas e cunha rapaza. Aparentemente, vai levar á rapaza á casa, pero logo de facer que se golpee no coche, provoca un accidente contra o vehículo das tres amigas e causándolles a morte, saíndo el case ileso do contratempo.

14 meses despois, coinciden en Lebanon, Tennessee, catro amigas, tamén profesionais do cine. Unha delas, Zöe Bell, interpretando o seu propio papel, quere mercar un Dodge Charger de 1970 de 440 cabalos e pintado de branco, similar ó que conduce o protagonista de *Vanishing Point*. Cando estaban poñendo en práctica un desafío, o home as observa e intenta provocar outro accidente, pero finalmente serán elas as que xoguen con el.

## Personaxes 
* Kurt Russell como Especialista Mike McKay
* Rosario Dawson como Abernathy Ross
* Zoë Bell como Zoe
* Vanessa Ferlito como Arlene / Butterfly
* Sydney Tamiia Poitier como Jungle Julia
* Tracie Thoms como Kim Mathis
* Rose McGowan como Pam
* Jordan Ladd como Shanna
* Mary Elizabeth Winstead como Lee Montgomery
* Jonathan Loughran como Jasper
* Michael Parks como Earl McGraw
* Monica Staggs como Lena Frank
* Marley Shelton como Dr. Dakota Block
* Quentin Tarantino como Warren

## Banda sonora 
# "The Last Race" (Jack Nitzsche)
# "Baby, It's You" (Smith)
# "Paranoia Prima" (Ennio Morricone)
# "Planning & Scheming" (Eli Roth & Michael Bacall, diálogo)
# "Jeepster" (T. Rex)
# "Stuntman Mike" (Rose McGowan & Kurt Russell, diálogo)
# "Staggolee" (Pacific Gas & Electric)
# "The Love You Save (May Be Your Own)" (Joe Tex)
# "Good Love, Bad Love" (Eddie Floyd)
# "Down In Mexico" (The Coasters)
# "Hold Tight!" (Dave Dee, Dozy, Beaky, Mick & Tich)
# "Sally and Jack (From the Motion Picture *Blow Out*)" (Pino Donaggio)
# "It's So Easy" (Willy DeVille)
# "Whatever-However" (Tracie Thoms & Zoë Bell, diálogo)
# "Riot In Thunder Alley" (Eddie Beram)
# "Chick Habit" (April March)

### Outros temas non incluídos na banda sonora 
# "Violenza Inattesa" (Ennio Morricone)
# "Gangster Story" (Guido & Maurizio De Angelis)
# "Italia a Mano Armata (main theme)" (Franco Micalizzi)
# "La polizia sta a guardare (main theme)" (Stelvio Cipriani)
# "Laisse Tomber Les Filles" (April March)
# "Funky Fanfare" (Keith Mansfield)
# "Twisted Nerve" (Bernard Hermann)

## Véxase tamén 
### Ligazóns externas 
* Ficha na IMDb
Costa da Caparica

A **Costa da Caparica** é unha freguesía portuguesa, na rexión de Lisboa e subrexión da Península de Setúbal, no concello de Almada, con 10,88&nbsp;km² de área e 11 707 habitantes (2001). Densidade: 1 076,0 hab/km².

Costa da Caparica foi elevada a cidade o 9 de decembro do 2004.
José Luis Méndez

***José Luís Méndez García** "**Guirgui**" (1937-2020), remeiro olímpico galego.
***Xosé Luís Méndez Ferrín** (1938-), escritor galego.
***José Luis Méndez López** (1945-), banqueiro galego
***José Luis Méndez Romeu** (1951-), político galego.
***José Luis Méndez Pascual** (1972-), empresario galego, fillo de José Luis Méndez López.
Yannis Spyropoulos

**Yannis Spyropoulos** é un pintor grego nado en 1912 en Pylos e morto en 1990. É considerado coma un dos máis importantes pintores abstractos gregos.

## Traxectoria 
De 1933 a 1938, foi alumno da Escola de Belas Artes de Atenas. Grazas a unha bolsa, enseguida foi estudar a París ata 1940, despois pasa a segunda guerra mundial en Atenas.

A súa primeira exposición internacional ten lugar no Cairo en 1946, e a súa primeira exposición en solitario foi na Galería Parnassos de Atenas en 1950. A continuación expón en Roma (1953), Belgrado (1954) ou Estocolmo (1955) e formou parte da grande exposición *Oito Pintores Gregos* do Instituto Smithsonian de Washington, D.C. en 1959. A partir de 1957, asinou contrato coa "World House Gallery" de Nova York, onde fixo numerosas exposicións en solitario en 1959 e 1961.

Obtén o premio da Unesco na Bienal de Venecia de 1960.

### Estilo 
A pesar de que empezou a súa carreira con cadros naturalistas, introdúcese a partir de 1950 na abstracción. As súas pinturas en tonalidades sombrías son chas, sen profundidade espacial, con algunha forma xeométrica. Nos anos 1960, interésalle menos a composición abstracta, e máis a análise da imaxe en si obtida. As súas derradeiras obras mostran ben a súa insistencia sobre o proceso pictórico e o seu traballo sobre superficies e texturas.

## Véxase tamén 
### Ligazóns externas 
* arte na páxina da embaixada de Grecia en Francia
Ferreiro, ferreira

Os **ferreiros** son  persoas que crean obxectos  de ferro ou aceiro por forxa-lo metal, ou sexa, a través da utilización de ferramentas como fol, engra e martelo, dobra e corta, e moldea noutra forma o metal. Xeralmente o metal é quecido ata que brilla vermello ou laranxa, como parte do proceso de forxamento. Os ferreiros producen cousas como portóns de ferro forxado, grelladores, grades, lustres, luminarias, mobiliario, esculturas, ferramentas, implementos agrícolas, relixiosos e obxectos decorativos, utensilios de cociña, ferraxe e armas.

150px|dereita|miniatura|Ferreiro traballando
## Véxase tamén
### Bibliografía
* 

### Ligazóns externas
* Anvilfire.com Blacksmithing and Metalworking Reference 
* Modern Blacksmithing By J.G. Holmstrom 1901
Carbono asimétrico

[dereita|miniatura|250px|Os dous [enantiómeros de bromoclorofluorometano.]]
O **carbono asimétrico** ou **carbono quiral** é aquel carbono que está enlazado con catro elementos ou grupos químicos distintos.

Como se observa na imaxe lateral, a letra "**C**" correspóndese co carbono asimétrico. Pode apreciarse que se atopa unido polos catro constituíntes distintos, que neste exemplo serían: o hidróxeno (H), o cloro (Cl), o bromo (Br) e mais o flúor (F).

## Propiedades ópticas 
O carbono asimétrico confírelle á molécula propiedades ópticas importantes: un poder rotatorio. Dise entón que é opticamente activo (isomería óptica), xa que fai xirar o plano de vibración da luz polarizada.

## Véxase tamén 
### Outros artigos 
* Isomería
* Enantiómero
* Carbohidrato
Manín

O topónimo **Manín** pode referirse a:

;En Galiza
***Manín**, parroquia do concello de Lobios;
****Manín**, lugar de dita parroquia;
***Romanín**, lugar da parroquia de Dornelas, no concello de Silleda.

Amais como alcume pode referirse a:

***Luis Martínez Montero** (1934– ), exfutbolista galego, coñecido como "**Manín**".

## Véxase tamén
### Outros artigos
***Mansín**, lugar da parroquia de Foz, no concello de Foz.
José Luis Méndez López

**José Luis Méndez López**, nado na Coruña o 11 de setembro de 1945, é un banqueiro galego, director xeral de Caixa Galicia entre 1981 e 2010.

## Traxectoria profesional 
Estudou na Escola de Comercio da Coruña e máis tarde, en 1967, licenciouse en Económicas pola Universidade Complutense de Madrid. Doutorouse na mesma universidade, onde tivo como director da tese o economista Enrique Fuentes Quintana, e continuou a súa carreira como profesor universitario de facenda pública nesa entidade, e logo de teoría económica na Universidade de Santiago de Compostela, a finais dos anos sesenta.

O seu percorrido profesional na banca iniciouno no Banco del Noroeste, pertencente ao grupo Rumasa, no departamento de investimentos. En 1977 é nomeado director xeral da Caixa Xeral de Aforros de Ferrol, cargo que ocupa unicamente durante seis meses, porque en 1978 esta entidade se fusiona coa Caja de Ahorros de La Coruña y Lugo, que dá lugar a Caixa Galicia. En 1981 é nomeado director xeral da nova entidade por Xoán Cardona Rodríguez, en substitución de Antonio Lorenzo.

Durante os seus anos á fronte da entidade, Caixa Galicia foi reforzando a súa posición absorbendo ou fusionándose coa Caja de Ahorros de Santiago (1980), Caja de Ahorros Provincial de Lugo, (1982), as caixas rurais da Coruña, Pontevedra (1986), Ourense (1988) e León (1992). Nos anos noventa tamén integra as redes bancarias do Banco de Fomento (1994), do Banco Urquijo (2000) e do BNP España (tamén en 2000).

En 2010 a crise financeira afectou grandemente a súa entidade, o que levou a súa fusión con Caixanova. O 16 de setembro dese ano dimitiu da dirección xeral, catro días despois de facer os 65 anos, e foi substituído de forma provisional por Xavier García de Paredes. Na nova entidade, Xosé Luís Méndez ocupou o cargo de presidente da Fundación social da entidade, fóra da primeira liña da xestión bancaria, logo de percibir 16.5 millóns de euros en concepto de despedimento. Ademais continúa como presidente da Fundación Claudio San Martín e como membro do consello de administración de Sacyr ou no de Tecnocom, ambos en representación de Novacaixagalicia.

## Cargos 
Pola súa posición á fronte de Caixa Galicia, foi tamén director xeral de Ahorro Corporación e vicepresidente de Caser e de Unión Fenosa. Tamén foi conselleiro en varias empresas, como Pescanova, Sacyr, Ence etc.

É o presidente do Club de Economía de Iñás.

## Vida familiar 
É pai de tres fillos, entre eles os empresarios Yago Méndez e Lis Méndez.

## Notas 
## Ligazóns externas
Anette Olzon

**Anette Olzon**, nada en Katrineholm o 21 de xuño de 1971, é unha cantante sueca, vocalista da banda finlandesa de metal sinfónico Nightwish.

## Traxectoria
Chegou a Nightwish a comezos do 2007 para substituír a finlandesa Tarja Turunen. Olzon fora anteriormente vocalista da banda sueca Alyson Avenue.
## Véxase tamén
San Martiño de Grou

dereita|miniatura|Igrexa parroquial.

**San Martiño de Grou** é unha parroquia eclesiástica galega do arciprestado da Baixa Limia da diocese de Ourense. Ten as súas terras e os seus dous lugares repartidos entre os concellos de Lobeira e Lobios. No ano 2021 tiña 15 habitantes dos cales 7 eran homes e 8 mulleres, o que supón un descenso con respecto ao ano 2007, cando tiña 40 habitantes.

O lugar de Cabaleiros pertence ao concello de Lobeira e o do Valoiro pertence ao concello de Lobios. Limita coas parroquias homónimas de Santa Cruz de Grou, en Lobeira, e de San Mamede de Grou, en Lobios.

## Notas 
## Véxase tamén 
### Outros artigos 
* San Martiño de Grou, Lobeira
* San Martiño de Grou, Lobios
Áncora

miniatura|300px|upright=1.3|Terminoloxía :a. canab. cruzc. brazod. patae. puntaf. arganeog. olloh. cepoi. amarra

Unha **áncora** é un instrumento náutico pesado, xeralmente de metal utilizado para que un navío parado se manteña na súa posición dentro duns límites e non vaia á deriva.

En embarcacións pequenas a áncora agarra no fondo e mantense fixa e en navíos grandes é preciso un peso de cadea importante para conseguir este efecto.

## Tipos de áncoras
*Áncora de patente
*Áncora Danforth
*Áncora do almirantado
*Áncora Hall
*Áncora de fungo ou de cogomelo
*Ancorote

Un tipo de áncora sinxela e de pequeno tamaño é un risón

## Galería de imaxes

File:Áncora no porto da Coruña.jpg|Áncora no porto da Coruña
File:Áncora no porto da Coruña, Galiza.jpg
File:Fluke anchor-1-.gif|Áncora Danforth
File:Patentanker.jpg|Áncora Patente
Saint George's

miniatura|dereita|250px| Vista xeral de St. George's

'''Saint George's''' é a capital do pequeno estado insular de Granada, no mar Caribe. A súa poboación era de 4.318 habitantes en 2006, que contando cos do conxunto da aglomeración urbana alcanza máis de 33.000 habitantes.

## Xeografía 
A capital, con porto sobre o mar, está arrodeada por terra dun outeiro, que forma parte do cráter dun antigo volcán. Ademais do porto marítimo, as comunicacións internacionais están servidas por medio do Aeroporto Pointe Salines.

A súa economía, en boa medida baseada no turismo, ten como outro dos piares a exportación de produtos tropicais: cacao, noz moscada e unha especia derivada desta última, o macis.

## Historia 
St. George's foi fundada por franceses en 1650. Logo da retirada de Bridgetown, en Barbados, a mediados da década de 1880, St. George's tornouse a capital da colonia británica das Illas de Barlovento (en inglés Windward Islands).

No ano 2004, St. George's, e o resto de Granada, ficaron severamente damnificadas a consecuencia do paso do Furacán Iván. A axuda internacional, no ano seguinte, contribuíu a paliar os efectos e realizáronse traballos de reconstrución axeitados.

## Patrimonio 
* Fort George, baluarte obra dos franceses, de 1705.
* Catedral católica, edificada en 1818.
* Igrexa anglicana, construída en 1825.
* Museo Nacional de Granada.
* Edificio do Parlamento, tamén coñecido como York House, que acolle as dúas cámaras de repreesntantes e máis o Tribunal Supremo (Supreme Court).
* O pazo do Gobernador Xeral.
* O complexo fortificado de Fort Frederick.
* O mercado de St. Georg's.
* A praia de Grande Anse, con centros comerciais e hoteis nas proximidades.
* O estadio de Queen's Park, que acolleu a copa mundial de crícket do 2007.

## Véxase tamén 
### Ligazóns externas 
*  Imaxes de St. George's
Coeficiente de bloque

miniatura|dereita|LWL e LOA.
O **coeficiente de bloque** é a relación entre o volume obtido a través da multiplicación das dimensións máximas das obras vivas dun navío (LOA × boca × calado), o volume do paralelepípedo que ten as súas arestas con valores iguais ao LOA, á boca e ao calado, e o volume deslocado polas obras vivas. Represéntase mediante C_b.

miniatura|dereita|Beam: boca; draft: calado; Depth: puntal.

## Fórmula
:::C_b = \frac {V}{L_{pp} \cdot B \cdot T}

*C_b = Coeficiente de bloque
*V = volume da carena
*L = lonxitude
*B = boca
*t = calado

## Navíos e os seus coeficientes de bloque
O coeficiente de bloque dun navío será sempre menor que 1, visto que as formas do casco non son, xeralmente, un paralelepípedo. O casco pode ser máis ou menos afiado, dando ao navío formas mais hidrodinámicas.

Un navío que posúe un C_b alto, terá formas mais cheas, impondo maior resistencia ao movemento, e un navío con C_b baixo terá formas máis finas, e menor resistencia ao avance.

### Tipos de navíos
*Navíos de guerra (fragatas, cruceiros) e portacontedores: C_b 
*Graneleiros, petroleiros: C_b > 0,75

## Véxase tamén
### Outros artigos
*Coeficiente de forma
Canterbury of New Zealand

**Canterbury of New Zealand**, comunmente coñecida como **CCC** no comercio deportivo e entre os seguidores do rugby, é unha empresa neozelandesa que se dedicaba orixinariamente a producir roupa para a práctica do rugby.

## Historia 
Fundada en 1904, a compañía tomou o nome Canterbury da rexión onde iniciou a súa actividade. Ademais de ser famosa pola roupa dos equipos de rugby, a marca é tamén recoñecida por fabricar proteccións para a cabeza e almofadas tamén para o rugby. Canterbury tamén fabrica botas de rugby.

Desde o 2007, dedícase tamén á produción de roupa deportiva para a práctica do fútbol, equipando a varios equipos.

## Equipos que visten Canterbury of New Zealand 
Canterbury é usado tanto por equipos principais como por clubs afeccionados, de nivel provincial a nivel internacional.

### Rugby Union 
* Magners League (Irlanda, Escocia, Gales):
** Cardiff Blues
** Newport Gwent Dragons
** Leinster
** Ulster
[dereita|250 px|miniatura|[Brian O'Driscoll co Leinster Rugby]]
* Guinness Premiership (Inglaterra):
** London Wasps
* Top 14 (Francia):
** Castres Olympique
** ASM Clermont Auvergne
** Union Sportive Dax
** Union Sportive Arlequine Perpignan
* Air New Zealand Cup (Nova Zelandia):
** Auckland
** North Harbour
** Northland
** Otago
** Southland
** Wellington
** Taranaki
* Currie Cup (Suráfrica):
** Lions
** Falcons
** Griffons
* Super 14 (Australia, Nova Zelandia, Suráfrica):
** Cheetahs
** Lions
** Sharks
* Top League (Xapón):
** Toshiba Brave Lupus
* Equipos nacionais:
**  Australia *"Wallabies"*
**  Bélxica
**  China
** 22px Eswatini
** 22px Irlanda
**  Xapón
**  Mónaco
**  Escocia
**  Suráfrica *"Springboks"*
**  Suecia
**  Suíza
**  Portugal
**  USA

### Rugby League 
* State of Origin (Australia):
** Queensland *"Maroons"*
** New South Wales *"Blues"*
* Super League (Gran Bretaña):
** Warrington Wolves

### Fútbol 
* Premier League • 
** Portsmouth
* Conference National • 
** Mansfield Town
* Southern League Premier • 
** Farnborough
* Eredivisie • 
** AZ Alkmaar
* Ligue 1 • 
** Lille OSC

### Crícket 
* Yorkshire County Cricket Club
Tijuana in Blue

**Tijuana in Blue** é un grupo de música nado a mediados dos oitenta en Pamplona coa eclosión do que se coñece como o Rock Radical Vasco.

## Compoñentes 
### 1985 - 1992 
* Marco Antonio Sanz de Acedo "Eskroto": voz
* "**Jimmy**": voz
* **Josune**: percusión, coros
* **Josean**: guitarra, coros e en ocasións baixo
* **Rubén**: batería, coros
* Xabier Irisarri **Xabi**:baixo, coros e en ocasións guitarra

### 2002 - 2004 
A banda vólvese a xuntar para gravar un disco en directo:
* Marco Antonio Sanz de Acedo "**Eskroto**": voz
* "**Jimmy**": voz
* guitarra:Ruben Brasas
* guitarra:Mikel
* guitarra:Montxo
* baixo:Jokin
* batería:Ruben Hanoi
* Fermín: vento

## Discografía 
### Álbums 
* **Potato + Tijuana in Blue**, 1986, Oihuka
* **A bocajarro**, 1988, Oihuka
* **!Sopla, sopla!**, 1989, Oihuka
* **Sembrando el pánico**, 1990, Oihuka
* **Te apellidas fiambre**, 1991
* **Antes de perder el riego** (directo), GOR discos, 2003, CD e DVD

### Outros 
* **Directo Barcelona** (álbum pirata), 1985
* **En su punto** (recompilatorio), 1986-1990, Oihuka
* **Verssioneando** (Los Insoportables), 1991

## Ligazóns externas 
* Letras de Tijuana in Blue
Distritos de Portugal

miniatura|300px|Distritos de Portugal.
Lista dos **Distritos de Portugal**:
*Distrito de Aveiro
*Distrito de Beja
*Distrito de Braga
*Distrito de Braganza
*Distrito de Castelo Branco
*Distrito de Coímbra
*Distrito de Évora
*Distrito de Faro
*Distrito da Guarda
*Distrito de Leiria
*Distrito de Lisboa
*Distrito de Portalegre
*Distrito do Porto
*Distrito de Santarém
*Distrito de Setúbal
*Distrito de Viana do Castelo
*Distrito de Vila Real
*Distrito de Viseu
*Madeira
*Açores
Lista dos antigos distritos portugueses:
*Distrito de Angra do Heroísmo
*Distrito de Funchal
*Distrito da Horta
*Distrito de Lamego
*Distrito de Ponta Delgada

## Distritos en Portugal 
En Portugal un **Distrito Administrativo** ou, simplemente, **Distrito**, é unha división administrativa que data de 1835. Até entón o país estaba dividido en provincias, que se subdividían en comarcas. A Lei de 25 de abril de 1835 suprimiu as provincias e as comarcas e creou 17 distritos no continente e catro nas Illas Adxacentes. Á fronte de cada Distrito ficaría un Administrador-Xeral - a partir de 1840, designado por un Gobernador Civil.

Poucas mudanzas houbo dende entón; a mudanza de sede do distrito de Lamego, que pasou para Viseu, debido á súa posición máis central; e a creación do distrito de Setúbal, en 1926, autonomizado do distrito de Lisboa.

Os catro distritos sitos nas illas adxacentes - tres no arquipélago dos Azores (Angra do Heroísmo, Horta e Ponta Delgada) e un en Madeira (Funchal) - foron suprimidos coa entrada en vigor da Constitución de 1976, que lle concedeu unha autonomía rexional a través dos respectivos Estatuto Político-Administrativo da Rexión Autónoma dos Azores e Estatuto Político Administrativo da Rexión Autónoma de Madeira previstos na Constitución da República Portuguesa.

Por analoxía, o termo Distrito, en Portugal, podería ser entendido como correspondendo aos Estados brasileiros.

En Portugal a designación **Distrito** é tamén aplicada ás grandes divisións xudiciais do país, cada unha correspondendo a un Tribunal da Relação. Neste ámbito os distritos son chamados distritos xudiciais. Actualmente existen os Distritos Xudiciais de Guimarães, do Porto, de Coímbra, de Lisboa e de Évora.

## Véxase tamén 
### Outros artigos 
*Subdivisións de Portugal
*Rexións autónomas de Portugal
Çayönü

miniatura|Çayönü localízase na proximidade do curso alto do río Tigris
**Çayönü**, tamén chamado **Çayönü Tepesi** por estar sobre un montículo ou *tepe*, é un sitio paleontolóxico do Neolítico, sito no sueste de Turquía, que estivo habitado entre arredor de 7200 e 6600 a.C..

## Xeografía 
Sitúase a uns 40&nbsp;km ao noroeste de Diyarbakır, aos pés do cordal do Tauro, na chaira de Ergani, preto do río Bogazcay, un afluente do alto Tigris e do Bestakot, un regato intermitente. O tepe, lugar da escavación, medía 200 m de diámetro aproximadamente.

## Arqueoloxía
As escavacións foron dirixidas por Robert John Braidwood, inicialmente entre 1964 e 1978, e logo entre 1985 e 1991. O asentamento abrangue os períodos do Neolítico Pre-Cerámico A (PPCA), o Neolítico Pre-Cerámico B (PPCB) e mais o Neolítico Cerámico (PC).

## Agricultura e domesticación
### Orixe da domesticación
Çayönü é probabelmente o lugar onde foi domesticado primeiramente o porco (*Sus scrofa porcus*). Os restos de fauna salvaxe, consumida no lugar, incluían o porco bravo (*Sus scrofa*) a ovella salvaxe (*Ovis orientalis*), a cabra salvaxe (*Capra hircus*) e diversas especies de cérvidos. O contorno medioambiental neolítico constaba de pantanos e lameiros cerca do río Bogazcay, bosque aberto, estepas e fragas de amendoeiras e pistachos no sur da zona.

### Cultivo de cereais
Consonte o xornal alemán *Der Spiegel*, o 6 de marzo de 2006, o Max Planck Institute de Colonia descubriu que antecesores xenéticos comúns de 68 tipos contemporáneos de cereais medran aínda como plantas bravas nas ladeiras do Karacadag (*monte Karaca*), que está situado nas proximidades de Çayönü.

## Inicio de uso de metal 
Os arqueólogos atoparon, en niveis inferiores da escavación, obxectos de malaquita: doas furadas e tabelas. En capas claramente anteriores a 7.000 a.C., acharon obxectos de cobre (p.ex., alfinetes, un deles dobrado en ángulo) traballados en frío con técnicas de raspado e martelado. Son das probas máis antigas de uso de metal. Tanto a malaquita como o cobre pódense atopar a distancias próximas ao sitio.

## Notas
## Véxase tamén
### Ligazóns externas
*Çayönü  de About.com.
*Çayönü de Ancient Near East.
Carpazás

Como topónimo **Carpazás** pode referirse a:

;En Galiza
***Carpazás**, parroquia do concello de Bande;
****Carpazás**, lugar de dita parroquia.